b"\n_START_ARTICLE_\nJonava\n_START_SECTION_\nHist\xc3\xb2ria\n_START_PARAGRAPH_\nJonava va ser establerta oficialment com a ciutat en el segle\xc2\xa0xviii. La ciutat abans de la Segona Guerra Mundial, el 1893 tenia un 92% de poblaci\xc3\xb3 jueva, i en 1941 va baixar al 80%. El 1932 hi havia 250 botigues de propietat de fam\xc3\xadlies jueves, un banc, set sinagogues i una escola jueva. Durant la Segona Guerra Mundial Jonava va ser atacada per l'Alemanya nazi, sent destru\xc3\xafdes una esgl\xc3\xa9sia cristiana i cinc sinagogues. Els nazis van matar 552 jueus (497 homes i 55 dones)._NEWLINE_Despr\xc3\xa9s de la guerra, la ciutat va construir la f\xc3\xa0brica de fertilitzants m\xc3\xa9s gran dels estats B\xc3\xa0ltics i Jonava va esdevenir una de les quatre ciutats industrials m\xc3\xa9s grans de Litu\xc3\xa0nia.\n_START_SECTION_\nCat\xc3\xa0strofe ambiental\n_START_PARAGRAPH_\nUna explosi\xc3\xb3 es va produir a la f\xc3\xa0brica de fertilitzants qu\xc3\xadmics, el 20 de mar\xc3\xa7 de 1989, causant una p\xc3\xa8rdua de prop de 7.500 tones de l\xc3\xadquid amoniacal. La cat\xc3\xa0strofe va desenvolupar un incendi dintre de les instal\xc2\xb7lacions i magatzems de fertilitzants provocant un n\xc3\xbavol t\xc3\xb2xic que va arribar fins a les ciutats d'Ukmerg\xc4\x97, \xc5\xa0irvintos i K\xc4\x97dainiai. La concentraci\xc3\xb3 d'amon\xc3\xadac va superar el nivell perm\xc3\xa8s amb un factor de 150 a Upninkai, a 10\xc2\xa0km de la zona del desastre. Un dia despr\xc3\xa9s de l'accident, un n\xc3\xbavol t\xc3\xb2xic de 7 quil\xc3\xb2metres d'amplada i 50\xc2\xa0km de longitud es va registrar entre Jonava i K\xc4\x97dainiai. Set persones van morir a l'incendi i un gran nombre de persones van sofrir problemes de respiraci\xc3\xb3 aguda i atacs card\xc3\xadacs."